היצירה נוצרה בתקופת המהפכה התעשייתית שבה חלו שינויים רבים בחברה ובכלכלה וכך גם בתחום האומנות. באותה תקופה בעלי בתי החרושת מהמעמד הבורגני בצרפת התחזקו ובמקביל, מעמד הפועלים גדל והפך למנוצל יותר. ילדים ונשים עבדו בשכר זעום, בתנאים קשים וללא תנאים סוציאליים. קורבה בציוריו ביטא מצבים חברתיים שונים במטרה לייצג את האובייקטיביות וכתוצאה מכך נוצר זרם הריאליזם בעקבות ביקורות על ציוריו.
תיאור היצירה.
היצירה "שלום אדון קורבה" מתארת פגישה בין הצייר גוסטב קורבה לפטרונו אלפרד בריאס בקרבת מקום לאחוזת הפטרון במונפלייה. הציור מצויר בנוף כפרי אשר היה אהוד על גוסטב קורבה ומציג שלוש דמויות: האמן, הפטרון ולידו נמצאים משרתו וכלב הציד שלו, דבר המסמל את מעמדו הגבוה. לבוש הפטרון מהודר ולבוש משרתו מוקפד. האמן לבוש כנווד הוא אוחז במקל ביד אחת ובכובע בידו השנייה, על גבו תרמיל וכלי הציור שלו כאשר הוא מחזיק את הכובע בצורה נינוחה לעומת הפטרון ומשרתו אשר הורידו את הכובע כברכת שלום ואות של כבוד. מבטם מושפל כאשר קורבה עומד עם ראש מורם מלא גאווה ומביט ישירות בפטרונו.
מרכיבים חזותיים.
האור ביצירה מגיע מצד שמאל מאור השמש, הפטרון ומשרתו נמצאים בצל שבא מן העץ, אותו לא רואים אך מזהים לפי צורת הצל. כאשר קורבה נמצא באור שמש מלא. הקומפוזיציה מתוכננת כך שקו האופק חותך את היצירה לרוחבה במרכז, והדמויות ממלאות את הקומפוזיציה במאוזן מכל צדדיה. הצבע ביצירה הוא ריאליסטי, הצבעים מייצגים את המציאות כפי שהיא נראית לעין האנושית, הצייר מצייר מה שהוא רואה. תפיסת החלל והפרספקטיבה היא עמוקה, קיימת חלוקה למישורים ניתן לראות כי האמן נמצא במישור הקדמי ומאחוריו הפטרון ומשרתו הנמצאים במישור השני. נוסף על כך, קיים שימוש בפרספקטיבה אווירית, ככל שמתרחקים האובייקטים קטנים ומטשטשים.
מחוז אלנד
אודי כגן
אודי כגן (נולד ב-8 ביוני 1981) הוא קומיקאי, סטנדאפיסט, תסריטאי, שחקן, עורך וידאו ומוזיקאי ישראלי. נודע בזכות סדרת הרשת שיצר, כתב וכיכב בה - "משיח", ובזכות השתתפותו בתוכניות הסאטירה "ארץ נהדרת" של קשת, וב"גב האומה" של ערוץ 10.
ביוגרפיה.
כגן נולד וגדל בתל אביב, למשפחה ממוצא פולני. אביו היה הבעלים של אולם השמחות "בית המהנדס" ברחוב דיזנגוף, ובראיונות סיפר כי הדמויות שפגש באולם השמחות היוו עבורו מאוחר יותר השראה לדמותו של משיח.
במגמת התיאטרון בתיכון פגש בדנה פוליג, לימים שותפתו ליצירה. הוא נשר מהתיכון וניגש למבחני קבלה בבית הספר למוזיקה "רימון" והחל ללמוד שם במקביל בשנה שלאחר מכן. לאחר שלושה חודשים נשר גם מ"רימון" והחל לעבוד בלילות כתקליטן, עד לגיוסו בשנת 1999.
הוא רצה להמשיך בדרכו של אחיו הגדול ולהתגייס ליחידת עוקץ (יחידת הכלבנים של צה"ל) אך לבסוף גויס לחטיבת הצנחנים. הוא עבר את המיונים ליחידות המיוחדות של החטיבה והצטרף לסיירת צנחנים. לקראת סיום המסלול פנה אל מח"ט הצנחנים, ולבקשתו, הועבר ליחידת עוקץ שבה שירת אחיו. עם סיום הכשרתו הצטרף לצוות הלוחמים הראשון שנכנס לרמאללה במבצע "חומת מגן". כגן וכלבו איתרו במהלך המבצע מטענים ואמל"ח רב והשתתפו בכמה מקרבותיו הקשים. בראיון שנערך ב-2017, כגן סיפר שעם סיום שירותו החל להתמודד עם השלכות המבצע ומצבו הנפשי התערער. הוא אובחן כלוקה בהלם קרב ופוסט טראומה והחל בטיפול פסיכולוגי שנמשך שנים ארוכות. לאחר שאיציק סעידיאן, הלום קרב פוסט טראומטי, הצית עצמו מול אגף השיקום, כגן ביצע את המערכון "ונזכור (כמעט) את כולם" בתוכנית הטלוויזיה הסאטירית "ארץ נהדרת", שבאופן יוצא דופן לא היה קומי.
קריירה מוזיקלית.
בשנת 2004 פגש במפיק צרפתי ששמע את שיריו במקרה דרך מרפסת ביתו. המפיק החתים את כגן על חוזה, והשניים הקליטו את אלבומו הראשון בפריז תחת השם "Tears and Candies" ("דמעות וממתקים"). בשנת 2005 עבר להתגורר בפריז והחל לעבוד על אלבום נוסף. באותה שנה השתתף בכתיבת פסקול לסרט האימה הצרפתי "" של הבמאי .
בתחילת 2006 החליט לבטל את המשך חוזיו עם חברת ההפקה הצרפתית, וחזר לישראל. באותה שנה הקליט באופן עצמאי אלבום בשם "The Secret Laments" ("ההספדים הסודיים"), אסופת מכתבי פרידה מחבריו שנפלו במהלך שירותם הצבאי, אך לבסוף גנז אותו.
המעבר לטלוויזיה.
לאחר חזרתו לישראל, נרשם ללימודי קולנוע בבית הספר מנשר לאמנות בתל אביב. במהלך לימודיו החל לכתוב סדרת טלוויזיה בשם "סימני נשיכה" – דרמה המגוללת את סיפורה של יחידת כלבנים במבצע "חומת מגן". המפיקים חיים ואסתי מקלברג מחברת "תותים הפקות", גילו עניין בפרויקט ולקחו את כגן תחת חסותם. כגן יצר קשר עם חברתו לתיכון דנה פוליג והשניים החלו לכתוב את התסריטים עבור חברת yes הטלוויזיה בלוויין. לאחר תקופת הפיתוח החליטה חברת yes שלא להפיק את "סימני נשיכה".
משיח.
באותה שנה החלו כגן ופוליג לעבוד על רעיון נוסף לסדרה אודות דמות בשם משיח, מנהל אורחן כושל וזמר לשעבר. השניים קיבלו תקציב פיתוח מאנשי yes וחברו שוב ל"תותים הפקות". אולם, שוב, לאחר הפיתוח החליטה yes לא להמשיך עם הפרויקט לשלב ההפקה. היוצרים ותותים הפקות פנו אז לשאר הזכייניות והערוצים, אך לא הייתה היענות לפרויקט.
בתחילת 2013 החליטו כגן ופוליג להפיק את "משיח" כסדרת אינטרנט באופן עצמאי. הם חברו ליובל נטר ועמית איצקר, חבריהם לספסל הלימודים במנשר לאמנות, ובמהלך סופשבוע אחד צילמו את שלושת הפרקים הראשונים של הסדרה. ב-4 באפריל 2013 עלה הפרק הראשון ב-YouTube, ותוך ימים ספורים זכה לעשרות אלפי צפיות והפך לתופעת רשת ויראלית. במרוצת השנה שלאחר מכן עלו שבעה פרקים נוספים של הסדרה, שזכו למאות אלפי צפיות.
מתחילת שנת 2015 ועד לשנת 2020 השתמשה חברת סלקום בדמותו של משיח עבור קמפיין "סלקום tv" בטלוויזיה ובאינטרנט.
בתחילת שנת 2016 החלו כגן ופוליג להפיק את סדרת הטלוויזיה "משיח" עבור הזכיינית קשת. הסדרה צולמה והופקה על ידי סלקום tv בסוף שנת 2016 ויצאה לאקרנים בחודש יוני 2018. ב-2021 עלתה עונה שנייה לסדרה.
בטקס פרסי האקדמיה לטלוויזיה לשנת 2020 זכה אודי כגן בקטגוריה "השחקן הטוב ביותר בסדרה הקומית" על משחקו ב"משיח".
ב-2021 התחיל להנחות את תוכנית "קארפול קריוקי" בהפקת כאן 11 בה הוא מראיין זמרים ומבצע אתם את שיריהם תוך שילוב קומדיה והומור.
ארץ נהדרת.
בתחילת 2015 הצטרף כגן כאורח לעונה ה-12 של תוכנית הסאטירה "ארץ נהדרת", וגילם בה מספר דמויות, ביניהן: ניסן, המאבטח התימהוני מחברת "בולדוג אבטחה" וחיקוי של חבר הכנסת אורן חזן שזכה לפופולריות.
בשנה שאחריה הצטרף כגן אל צוות התוכנית כשחקן קבוע, וגילם חיקויים ודמויות פיקטיביות, ביניהם: דוד ביטן, דונלד טראמפ, אייל שני, אדיר מילר, מנחם הורוביץ, רוני דניאל, שלמה ארצי ועוד. זמן קצר לאחר סיום העונה ה-15 פרש מהתוכנית, וחזר למערכון אחד בלבד בעונה ה-16 בדמותו של דוד ביטן.
עם תחילת העונה ה-17 של "ארץ נהדרת" כגן חזר לתוכנית בתפקיד קבוע, ועזב בשנית בטרם עליית העונה ה-18.
במהלך העונה ה-18 שב כגן לארץ נהדרת בתור רוני דניאל.
בעונה ה-19 גילם את דמותו של "נדיר האקרמן", מנכל חברת ההייטק "וובוס".
תפקידים נוספים בטלוויזיה.
בשנת 2015 לוהק לגלם את דמותו של עמי זינגר בסדרת הדרמה הקומית "החדש של עומרי גורדון", בשידורי קשת של ערוץ 2. באותה שנה החל כגן לשחק גם בקומדיית המצבים של ערוץ הילדים "אלישע", בתפקיד מנצורה, בעל הקפיטריה של בית ספר וחברו הטוב של אלישע.
כמו כן, החל להשתתף בפאנל של "גב האומה", החל מעונתה השנייה, בערוץ 10.
בינואר 2021 החל להנחות את עונתה השנייה של "קארפול קריוקי", בהפקת כאן 11. באותו חודש החליף כגן את שני כהן בתפקיד הפרזנטור של חברת הביטוח 9,000,000.
מופע סטנד-אפ.
בתחילת שנת 2016 החל כגן להופיע כסטנדאפיסט במופע שכתב עם שותפתו ליצירה דנה פוליג. המופע מבוסס על סיפורים מחייו של כגן ואינו כולל חיקויים ודמויות, והוא משלב בין היתר שירה ונגינה על פסנתר.
בתחילת שנת 2022 יצא עם סדרה של 25 הופעות סטנדאפ במקומות שונים ברחבי הארץ, בתוך ארבעה חודשים. אירח באחד מהמופעים את אביב גפן.
חיים אישיים.
כגן נשוי ואב לשלושה ילדים, ומתגורר בפרדס חנה.
כגן ידוע כממעט להתראיין לתקשורת ולעיתונות.
ככה סתם
כָּכָה סְתָם הוא שיר של המשורר והפזמונאי ע. הלל, שהלחין סשה ארגוב וביצעה להקת הזמר התרנגולים.
השיר נכתב במיוחד לתוכניתה השנייה של הלהקה לאור הצלחת תוכניתה הראשונה שנתיים קודם לכן. הרפרטואר המוזיקלי התחלק לנושאים שנקבעו על ידי הבמאית נעמי פולני ושיר זה השתייך לקטגוריית "שכונה".
במלחמת יום הכיפורים הרבו שלמה ארצי ולהקת גברת תפוח אדמה להופיע יחד עם להקתו בפני חיילי מגב . בעקבות המלחמה הוציא ארצי בליווי הלהקה בשנת 1974 את האלבום "לכל החברים מהמסע מים אל ים". בין השירים הבולטים באלבום הייתה גם גרסת כיסוי לשיר "ככה סתם", שאותו סיים ארצי בתוספת שורה "She loves you, יה בה יה", כשילוב עם שירם של הביטלס "She Loves You".
בשנת 2019, בערב מחווה ללהקת התרנגולים, ביצע גם שלומי שבן גרסת כיסוי לשיר.
מילות השיר.
השיר מתאר את חוויותיהם של חבורת ילדים שובבים ושעשועי הילדים שהם מבצעים בשכונה: צילצול בפעמון ובריחה, השפרצת מים על הספר, קיצוץ חמנייה בגינה, סינוור המורה והבהלת זוג בשדירה.
הפזמון החוזר:
מתואר גם משחק הילדים הֵנְדְזַ-אפּ :
אזכורים למילים "ככה סתם".
המילים "ככה סתם", שפירושן "ללא סיבה", פותחות כל בית (אנאפורה).
בשיר "הכל זהב", כתב חיים חפר כמחווה למילים "לא בכוונה לחצנו על הפעמון" שבשיר.
המילים "ככה סתם" שימשו גם ככותרת לספר שיריו של סשה ארגוב ולמופע לזכרו.